conspicuae angustissimae, margine superiore membranaceo fere occlusae, antice in sulcum conti- 
nuatae. Saccus iuguli insignis nullus. Ptilosis: Tota facies, oculorum ambitus cum genis et 
gula nuda, praeterea pedes cum tertia tibiae maiore parte nudi. Frons nuda, ptilosi bicruri, 
media callo triangulari aut suborbiculari , parum convexo, sordide carneo, fuiTuraceo albicante 
occupata a rostri parumper tumida basi interdum sulco transverso nonnunquam etiam longitu- 
dinali levi discreto. Callus osse turgido suffultus, 1 '” longus (!" latus. Pedes a tibiae parte 
inferiore deplumes squamosi. Squamae sexangulares in tibia mediisque tarsis longitudinaliter 
oblongae, maiores lineam superantes, in articulis et fine tarsi suborbiculares et longe minores. 
In digitis squamae mediae scutatae transverse oblongae, earumque numerus in digito medio 
quadraginta aequat. In articulis ipsis hae etiam minores sunt. Ungues oblongi truncati, margine 
omnes integerrimi, dorso convexi. Digiti subalati, basi membrana coniuncti, inter medium et 
externum digitum 6 ", inter internum et medium 4 '" longa. Pennae omnes apice rotundatae 
in dorso alis et cauda rigidae pogoniis arctis brevioribus, in collo pectore et abdomine longius 
et laxius barbatae, brevissimae et angustiores in capite. Iuguli pennae paullo promissiores pectus 
anticum obvelant. Inter pennas plumae molles albicantes exstant. Remigum numerus 11, rectri- 
cum 12. Remigum prima brevissima, acuta, secunda multum brevior, omnium minima, secunda 
inter septimam et octavam, tertia inter sextam et septimam, quarta, quinta et sexta subaequales 
et omnium longissimae sunt. Rectrices 12 subaequales, rotundatae. 
Color: Capitis, colli, dorsi praeter uropygium, alarum caudaeque supra niger, viridi et 
purpureo nitens, fastuosus. Pectus inferne, abdomen et caudae tectric.es cum uropygio nivea. 
Maximus colorum fastus in collo et alarum tectricibus. Tergum nitore virescit, remiges et rectri- 
ces simplicius nigricant. Alae subtus totae nigrae. Caudae tectrices inferiores, quae ipsas rectrices 
longitudine et latitudine aequant, niveae. Nigrarum pennarum rhachides atrae, albarum albae. 
Tibiarum braccae albae, pennis infimis nonnullis cinereo nigricantibus. Tota facies setis nigris 
raris, inter oculos et nares vero densioribus hirta easque setas plumularum rhachides nudae 
referunt. Faciei cutis late caerulea, margine omni e carneo aurantiove albicante. Macula late 
circum oculos effusa et spatium triangulare gulae inter gnathidia mandibulae aurantiaca. Tuber 
frontale e carneo albicans. Pedes virescunt geniculis digitisque totis dilute cinnabarinis. Rostrum 
basi albicans, medium olivaceum, apice rubens. Ungues nigricantes apice albidi. Iris flava. 
Feminae adultae: 
Quo extus constanter differat a Mare non vidimus. Idem colorum splendor, eadem 
partium ratio, magnitudo eadem. 
Adolescent u m sexus utriusque: 
Color fere idem ac Maris adulti, sed nitor metallicus longe debilior, rostrum paullo brevius. 
Faciei cutis unicolor nigra et densius plumulosa atque setosa. Gula albo plumulosa. Pedes 
olivacei unicolores. Rostrum olivaceum apice flavicans; Tuber frontale nullum, sed spatium 
triangulum planum nudum nigrum in media fronte. Iris brunnea. 
Apud adultiores pedum et digitorum flexurae solae rubent et oculorum macula aurantiaca 
pxdmum emergit, gula alba evanescit. 
HEnrpn. et Ehrenb. Aves 1. 
